Diari Oficial de la Generalitat Valenciana


Sumari del DOGV 9896, del 18-07-2024 (2024/7051)

RESOLUCIÓ de 8 de juliol de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7051

CVE
:   QTSV-P-6647-6459

Data del document
:   08-07-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis

<https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

Segona. Requisits generals de les persones aspirants

*Per a ser admesos, les persones aspirants han de reunir els requisits següents:*

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys 16 anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'acreditació de L2 de la UV

<https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones una guia a la qual es pot accedir a través de            l’enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç:

<https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç:

<https://tiqueting.uv.es/create-ticket?goto=form&organization=30&department=48&team=327&ticket_type=439&type=both>.

3.2 El termini de presentació de les sol·licituds és de 10 dies hàbils, comptadors a partir de l’endemà hàbil de la publicació d'aquesta resolució en el Diari Oficial de la Generalitat Valenciana (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document PDF, o un ZIP. Es pot fer servir el model establert en aquest enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler oficial d’anuncis

<https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web:           <https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç:

<https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Aprendizaje automático bioinspirado CPI-24-340» Cofinançat per l'Agència Estatal d'Investigació – AEI –i pel Ministeri de Ciència, Innovació i Universitats, a càrrec de la línia d’investigació: «Aprendizaje automático bioinspirado».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Millora de models biològics a través d'experiments.

– Realització i anàlisi d'experiments psicofísics.

1.5. Objecte i Període: arquitectures neuronals bio-inspirades en problemes de Visió Artificial i Neurociència Visual.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau en Òptica i Optometria, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.

1.6.2. Anglès: Certificat nivell B2, o titulació equivalent.

1.6.3. Català: Certificat nivell C1, o titulació equivalent

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

4.1.8.6. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

4.5.7.8. Per cada publicació en revistes científiques no relacionades en les llistes esmentades en el punt anterior: 0,25 punts.

2.9.2.8. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Màster en Òptica i Optometria.

– Experiència de publicació en revistes internacionals (JCR).

– Competència en programació en Matlab.

– Presentació de comunicacions a congressos.

– Assistència a congressos científics.

– Experiència laboral en projectes d'investigació relacionats amb l'elaboració de models de visió.

– Experiència laboral que involucre mesures amb observadors humans.

– Estades acadèmiques a l'estranger.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Jose Antonio Sobrino Rodriguez, professor del Departament de Física de la Terra i Termodinàmica.

Vocal 1: Valero Laparra Perez-Muelas, professor del Departament d’Enginyeria Electrònica.

Vocal 2: Abilio Candido Reig Escriva, professor del Departament d’Enginyeria Electrònica.

Vocal 3: Esther de Ves Cuenca, professora del Departament d’Informàtica.

Secretària: Gabriela Alejandra Barenboim Szuchman, professora del Departament de Física Teòrica.

4. Comissió avaluadora suplent

President: Jesus Malo Lopez, professor del Departament d’Òptica i Optometria i Ciències de la Visió.

Vocal 1: Julia Carmen Amoros Lopez, professora del Departament d’Enginyeria Electrònica.

Vocal 2: Francisco Javier Garcia Haro, professor del Departament de Física de la Terra i Termodinàmica.

Vocal 3: Maria Jesus Hernandez Lucas, professora del Departament de Física de la Terra i Termodinàmica.

Secretària: Pascuala Garcia Martinez, professora del Departament d’Òptica i Optometria i Ciències de la Visió.

Per a les comunicacions i qualsevol problema que puga sorgir, la comissió avaluadora té la seu en l’ERI Laboratori de Processament d'Imatges (IPL), de la Universitat de València.

ANNEX II

*Projecte: «Hidrógeno verde mediante nueva química radicalaria y semiconductores 2D avanzados. CPI-24-343». Cofinançat per l'Agència Estatal d'Investigació – AEI –i pel Ministeri de Ciència, Innovació i Universitats, a càrrec de la línia d’investigació: «Hidrógeno verde mediante nueva química radicalaria y semiconductores 2D avanzados».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Síntesi i caracterització de nous compostos orgànics, incloent-hi noves molècules foto-electroactives.

– Utilització d'equips científics com ara NMR, HPLC, GC, UV-VIS, Fluorescence spectroscopy.

– Investigació dirigida al desenvolupament de nous processos foto– (òrgan) catalítics activats per llum visible i metalls de transició per a obtindre llibreries de compostos funcionals orientats a salut, energia i gestió de dades.

– Elaboració de càlculs i documentació científica, informes i presentacions.

– Comunicació amb proveïdors i col·laboradors internacionals.

– Participació en activitats formatives de divulgació científica.

1.5. Objecte i Període: investigació en l'àrea de química orgànica sostenible.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau en Química, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

3.6.6.5. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

2.6.2.8. Per cada publicació en revistes científiques no relacionades en les llistes esmentades en el punt anterior: 0,25 punts.

7.2.1.0. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

Màster en Química i/o Màster en Química Orgànica.

Coneixements acreditats (mitjançant certificats i/o expedient curricular) i avaluats (acreditar documentalment qualificacions) en:

– Síntesi orgànica.

– Química orgànica avançada.

Experiència experimental en:

– Tècniques d'anàlisis i determinació estructural prioritàriament en dissolució (ressonància magnètica nuclear).

– Química analítica enfocada en anàlisi instrumental.

– Química física i química orgànica física.

Formació en altres camps relacionats amb la química orgànica.

Experiència recent en:

– Síntesi, separació, anàlisi estructural i caracterització de nous compostos orgànics (acreditat amb tesis de Màster i/o investigació original publicada en revistes peer-review en química orgànica o química general).

Utilització d'equips científics com ara NMR, HPLC, GC, UV-VIS, luminiscescencia.

Desenvolupament de noves reaccions químiques per a síntesi orgànica.

Formació parcial en Universitats i Centres d'Investigació de conegut prestigi internacional.

Experiència en investigació en Universitats i Centres d'Investigació de conegut prestigi internacional.

Coneixements específics en: química radicalària i estat excitat, materials moleculars nanoestructurats.

Coneixements avançats de: catàlisi homogènia i fotoquímica.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Eugenio Coronado Miralles, professor del Departament de Química Inorgànica.

Vocal 1: Abraham Mendoza Valderrey, investigador de l’Institut de Ciència Molecular.

Vocal 2: Amparo Chafer Ortega, professora del Departament d’Enginyeria Química.

Vocal 3: Rossella Cecilia Mello Centonze, professora del Departament de Química Orgànica.

Secretària: Laura Escuder Gilabert, professora del Departament de Química Analítica.

4. Comissió avaluadora suplent

President: Enrique Orti Guillen, professor del Departament de Química Física.

Vocal 1: Julia Perez Prieto, professora del Departament de Química Orgànica.

Vocal 2: Salvador Garrigues Mateo, professor del Departament de Química Analítica.

Vocal 3: Carmen Molins Legua, professora del Departament de Química Analítica.

Secretari: Enrique Garcia-España Monsonis, professor del Departament de Química Inorgànica.

Per a les comunicacions i qualsevol problema que puga sorgir, la comissió avaluadora té la seu en l’Institut de Ciència Molecular (ICMOL), de la Universitat de València.

ANNEX III

*Projecte: «Cambio Climático y Cambio Global: análisis multidisciplinar de los vectores en el riesgo de introducción y transmisión de enfermedades infecciosas. CPI-24-345». Programa Prometeu per a grups d’investigació d’Excel·lència (GVPROMETEO2021-004) convocades per Resolució de 20 de novembre de 2020, de la Conselleria d’Innovació, Universitats, Ciència i Societat Digital (actualment Conselleria d'Educació, Universitats i Ocupació), a càrrec de la línia d’investigació: «Cambio Climático y Cambio Global: análisis multidisciplinar de los vectores en el riesgo de introducción y transmisión de enfermedades infecciosas».*

Oferta pública d’un lloc de treball d’investigador/a doctor/a sènior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a sènior.

Grup: A.

Subgrup: A1.

1.2. Jornada de treball: 20 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial , és de 1.700,84 euros (12 pagues).

1.4. Funcions i tasques que s’han de desenvolupar:

– Estudis morfotip/genotip dels ous de Schistosoma spp. procedents de pacients migrants (o viatgers) diagnosticats amb Schistosomasis urinària a Espanya.

– Caracterització fenotípica de ceps del paràsit i identificació d'híbrids.

– Anàlisis epidemiològiques amb models estadístics d'interés en Salut Publica.

– Aplicació de diferents anàlisis estadístiques uni i multivariants en R, en els estudis morf-anatòmics, tant en fascioliasis com en schistosomiasis amb ceps tant híbrids com pures i de diferent origen geogràfic, així com en els seus vectors transmissors.

– Aplicació de tècniques de Morfometria Geomètrica per a la identificació i haplotipat fenotípic de mosquits vectors transmissors de malalties infectocontagioses.

– Anàlisis estadístiques comparada amb poblacions d'altres procedències geogràfiques.

– Anàlisi estadística del risc potencial d'aparició de focus de VNO a Espanya.

– Anàlisi estadística dels assajos de susceptibilitat amb els binomis Planórbidos/Schistosoma i Radix/F. gigantica.

1.5. Objecte i Període: caracterització fenotípica, mitjançant CIAS, i genotípica de paràsits i vectors.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Doctorat en Ciències Veterinàries, o titulació equivalent.

2. Barem

2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.

2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.

– Màster en Gestió de Projectes.

– Experiència avançada en morfometria geomètrica (CIAS) aplicada a estudis fenotípics en pacients diagnosticats amb Schistosomiasis.

– Formació avançada en Anàlisi Morf-Geomètric en R.

– Formació avançada en Tècniques d'Anàlisis de Bioimatges.

– Formació avançada en anàlisis estadístiques amb models lineals generalitzats i models lineals mixtos generalitzats en R.

– Experiència en estudis experimentals de susceptibilitat de potencials vectors i de la seua capacitat de transmissió de patògens.

2.3. Participació en projectes de recerca competitius (fins a 15 punts):

2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.

2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.

2.4. Participació en activitats de transferència del coneixement (fins a 15 punts):

2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.

2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.

2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):

2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.

2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.

3. Comissió avaluadora titular

President: Rafael Toledo Navarro, professor del Departament de Farmàcia i Tecnologia Farmacèutica i Parasitologia.

Vocal 1: M. Dolores Bargues Castello, professora del Departament de Farmàcia i Tecnologia Farmacèutica i Parasitologia.

Vocal 2: Julian Carretero Asuncion, professor del Departament de Fisiologia.

Vocal 3: Maria Carmen Montesinos Mezquita, professora del Departament de Farmacologia.

Secretària: Virginia Merino Sanjuan, professora del Departament de Farmàcia i Tecnologia Farmacèutica i Parasitologia.

4. Comissió avaluadora suplent

Presidenta: Maria Adela Valero Aleixandre, professora del Departament de Farmàcia i Tecnologia Farmacèutica i Parasitologia.

Vocal 1: Maria Manuela Morales Suarez-Varela, professora del Departament de Medicina Preventiva i Salut Pública, Ciències de l’Alimentació, Toxicologia i Medicina Legal.

Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l’Alimentació, Toxicologia i Medicina Legal.

Vocal 3: Jose Esteban Peris Ribera, professor del Departament de Farmàcia i Tecnologia Farmacèutica i Parasitologia.

Secretari: Diego Miguel Cortes Martinez, professor del Departament de Farmacologia.

Per a les comunicacions i qualsevol problema que puga sorgir, la comissió avaluadora té la seu en el Departament de Farmàcia i Tecnologia Farmacèutica i Parasitologia de la Facultat de Farmàcia, de la Universitat de València.

ANNEX IV

*Projecte: «Desarrollo y evolución de sistemas avanzados de gestión de información. CPI-24-353», a càrrec de la línia d’investigació: «Desarrollo y evolución de sistemas avanzados de gestión de información».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 20 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 943,50 euros (12 pagues).

1.4. Funcions i tasques que s’han de desenvolupar:

Col·laborar amb el grup de treball responsable del projecte fent les següents tasques:

– Revisió dels sistemes de detecció automàtica de vehicles.

– Anàlisi dels dispositius sense fils de comunicació.

– Preparació d'informes d'auditoria.

– Revisió de quadres de comandament i sistemes de control.

– Revisió dels sistemes de càlcul de temps de viatge.

1.5. Objecte i Període: col·laborar en les activitats tècniques del projecte: Servicis integrats d'enginyeria per a exercir d'organisme d'inspecció de túnels de la xarxa de carreteres de Bizkaia.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau/Llicenciatura en Física, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

6.1.7.7. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

3.2.7.6. Per cada publicació en revistes científiques no relacionades en les llistes esmentades en el punt anterior: 0,25 punts.

8.0.4.3. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Experiència en l'aplicació de dispositius bluetooth per a la implantació de rutes escolars segures.

– Experiència en el desenvolupament i aplicació de sistemes per a la detecció de dispositius Wifi per al càlcul de temps de viatge i matrius origen-destinació.

– Experiència en el desenvolupament de sistema de detecció automàtica de vehicles i incidents mitjançant tècniques de visió artificial i processament d'imatges.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Rafael Javier Martinez Dura, professor del Departament d’Informàtica.

Vocal 1: Juan Jose Martinez Dura, professor del Departament d’Informàtica.

Vocal 2: Jaume Segura Garcia, professor del Departament d’Informàtica.

Vocal 3: Silvia Casans Berga, professora del Departament d’Enginyeria Electrònica.

Secretària: Carmen Botella Mascarell, professora del Departament d’Informàtica.

4. Comissió avaluadora suplent

President: Ramon Vicente Cirilo Gimeno, professor del Departament d’Informàtica.

Vocal 1: Javier Martinez Plume, professor del Departament d’Informàtica.

Vocal 2: Abilio Candido Reig Escriva, professor del Departament d’Enginyeria Electrònica.

Vocal 3: Asuncion Edith Navarro Anton, professora del Departament d’Enginyeria Electrònica.

Secretària: Esther de Ves Cuenca, professora del Departament d’Informàtica.

Per a les comunicacions i qualsevol problema que puga sorgir, la comissió avaluadora té la seu en l’Institut Universitari d’Investigació de Robòtica i Tecnologies de la Informació i la Comunicació (IRTIC), de la Universitat de València.

  

València, 8 de juliol de 2024

(p. d., R 20.05.2022; DOGV 30.05.2022)

Juan Vicente Climent Espí

Gerent